Одељење за историју уметности

Универзитет у Београду-Филозофски факултет

**Предлог за покретање новог студијског програма на мастер академским студијама**

Од јануара 2008. године (школске 2007/08. године), на Одељењу за историју уметности Универзитета у Београду-Филозофског факултета редовно се одржавају међународне академске радионице „Јеврејска уметност и традиција“. Године 2016. основан је, као научна јединица Универзитета у Београду-Филозофског факултета, Центар за студије јеврејске уметности и културе. Ове школске године одржавање 17. Међународне академске радионице „Јеврејска уметност и традиција“, уз учешће гостујућих наставника из Израела, Енглеске, Мађарске и Немачке, планирано је за период од 23. до 28. септембра 2024. Током претходних година, радионице је успешно похађало више од 500 студената са више факултета Универзитета у Београду и других универзитета и НИО из земље, региона и иностранства, националних и регионалних институција културе, као и државних министарстава Републике Србије. Потписан је Меморандум о сарадњи између Универзитета у Београду и Бен Гурион Универзитета у Негеву (Израел). У сарадњи са високошколским установама у Израелу организовано је више међународних научних скупова у Београду, а наставници и истраживачи Одељења за историју уметности учествовали су на међународним научним скуповима и светским конгресима јеврејских студија организованим у Израелу, Француској и Енглеској. У раду радионице учествовао је велики број наставника и истраживача са више одељења Универзитета у Београду-Филозофског факултета, као и бројних других угледних високошколских научних и институција високог образовања у земљи и иностранству. Публикације центра, зборници радова „Менора“, објављивани и у сарадњи са Моше Давид Гаон Центром Бен Гурион Универзитета у Негеву доступни су на веб адреси Центра за студије јеврејске уметности и културе у оквиру сајта Универзитета у Београду-Филозофског факултета (<https://www.f.bg.ac.rs/instituti/csjuk>).

Имајући у виду досадашње готово дводеценијске активности, а управљајући се према сталном интересовању студената, те потреби да се повећа број уписаних на мастер академске студије на Универзитету у Београду-Филозофском факултету, предлажем покретање новог интердисциплинарног студијског програма на мастер академским студијама. Предложени мастер програм **Јеврејске студије** је конципиран као двогодишњи студијски програм (4 семестра, 120 ЕСПБ) са наставом на српском и енглеском језику.

На основу Листе стручних академских и научних назива са назнаком звања одговарајућег степена студија на свим нивоима студија у пољу интердисциплинарних наука, звање стечено на овом мастер програму биће **Мастер регионалних студија**. Према досадашњим сазнањима, у Републици Србији, као и у земљама у окружењу, не постоји високошколска установа која има cтyдијски програм идентичан или сличан предложеном.

На предвиђеним курсевима на позицијама обавезних и изборних предмета биће ангажовани наставници и истраживачи са више одељења Универзитета у Београду-Филозофског факултета (Историја уметности, Историја, Етнологија и антропологија, Социологија) и партнерских институција (Универзитет у Београду-Филолошки факултет, Бен Гурион Универзитет у Негеву (Ben Gurion University of the Negev), Универзитетски колеџ у Лондону (UCL - University College London), Универзитет јеврејских студија у Будимпешти (University of Jewish Studies, Budapest), Средњоевропски универзитет у Бечу и Будимпешти (CEU), Археолошки институт у Београду). У нови програм мастер студија, на позицији изборних курсева, биће укључен значајан број већ акредитованих курсева мастер студија са више одељења Универзитета у Београду-Филозофског факултета (Историја уметности, Историја, Етнологија и антропологија, Социологија) чиме ће бити посебно подстакнута међуодељенска сарадња.

Предвиђено је да се програм одржава у просторијама Универзитета у Београду-Филозофског факултета и онлајн како би ове мастер студије могли да похађају и запослени, као и заинтересовани студенти из других градова у Србији и страних земаља.

Предвиђено је да програм буде финансиран опредељеним буџетским средствима, као и средствима добијеним од наплате школарине.

**Структура студијског програма и расподела ЕСПБ бодова:**

**Hacтaвa**

**СИР Дипломски мастер рад**

**УКУПНО (4 семестра) 120**

**Сврха студијског програма**

Сврха студијског програма је образовање студената за професије и занимања у домену друштвено-хуманистичких наука, образовања, културе, информисања, креативних индустрија, државне управе, дипломатије, туристичке индустрије. Студијски програм обезбеђује стицање компетенција које су оправдане и корисне за развијање науке, образовања, дипломатије, кулурних политика, информисања, туристичке индустрије, креативних индустрија.

**Циљеви студијског програма**

Циљеви студијског програма укључују постизање компетенција и академских вештина у домену друштвено-хуманистичких наука са посебним фокусом на компетениције у студијама јеврејске културе, затим боље разумевање културних и религијских образаца и пракси – како у прошлости, тако и у савременим друштвима. Најзад, међу циљевима је и овладавање практичним вештинама у домену успостављања дијалога између различитих кулутурних модела и креирања релевантиних програма у образовању, култури, дипломатији, креативним индустријама, туризму, који такав дијалог подржавају и развијају.

**Компетенције дипломираних студената**

Савладавањем студијског програма студент стиче способности анализе и синтезе овладавањем методама, поступцима и процесима истраживања историјских токова стварања јеврејске усмене, писане и визуелне културе, односа високе и институционалне (визуелне) и популарне културе, утицаја јеврејске културе на популарну и културу и културне праксе од антике до савременог доба,са посебним фокусом на регион југоисточне Европе/Балкана, затим различите аспекте побожности, обликовање јеврејских сакралних и профаних простора, материјалних објеката јудаике и уметничких предмета, њихово тумачење и употреба као и посредничка интеракција са околним културама и заједницама – хришћанском и исламском. Савладавањем студијског програма студент стиче способности повезивања основних знања из различитих области и њихове примене у препознавању значаја споменичке и културе сећања, закључно са студијама Холокауста, као и у поступку деконструкције друштвених стереотипа и тумачења представа Јевреја кроз контекст другости и историјски осведочених стереотипа. На тај начин, на овом програму се образују студенти способни да се носе са савременим интердисциплинарним потребама и изазовима примене и промоције јеврејске културе у ширем контексту.

**Курикулум**

**I семестар**

Обавезни предмет:

1.**Увод у јеврејске студије 1** (6 ЕСПБ), проф. др Јелена Ердељан/Универзитет у Београду-Филозофски факултет, проф. др Марк Гелер/Универзитетски колеџ у Лондону (UCL - University College London), др Вук Даутовић /Универзитет у Београду-Филозофски факултет

Изборни предмети (бира се 4 од 8 понуђених):

1.**Култура Сефарда на Балкану** (6 ЕСПБ), проф. др Јелена Ердељан/Универзитет у Београду-Филозофски факултет, проф. др Јелена Филиповић/Универзитет у Београду-Филолошки факултет, проф. др Ивана Вучина Симовић/Универзитет у Београду-Филолошки факултет, др Вук Даутовић/Универзитет у Београду-Филозофски факултет

2.***Mare nostrum***(6 ЕСПБ), проф. др Влада Станковић/Универзитет у Београду-Филозофски факултет

3.**Ритуал, мит и симбол** (6 ЕСПБ), проф. др Милан Вукомановић/Универзитет у Београду-Филозофски факултет

4.**Образовање и политика** (6 ЕСПБ), проф. др Исидора Јарић/Универзитет у Београду-Филозофски факултет

5.**Методологија са студијама историографије** (6 ЕСПБ), проф. др Харис Дајч/Универзитет у Београду-Филозофски факултет

6.**Јевреји у САД** (6ЕСПБ), проф. др Никола Самарџић/Универзитет у Београду-Филозофски факултет

7.**Савремени јеврејски језик** **1** (6 ЕСПБ), проф. др Елиезер Папо/ Бен Гурион Универзитет у Негеву (Ben Gurion University of the Negev)

8.**Српски као страни језик** (6 ЕСПБ), доц. др Небојша Маринковић, МА Никица Стрижак /Универзитет у Београду-Филолошки факултет

**Укупно ЕСПБ 6+24=30**

**II семестар**

Обавезни предмет:

1.**Јеврејска усмена и писана традиција** 1 (6 ЕСПБ), проф. др Јелена Ердељан/ Универзитет у Београду-Филозофски факултет, проф. др Елиезер Папо/ Бен Гурион Универзитет у Негеву (Ben Gurion University of the Negev)

Изборни предмети (бира се 4 од 8 понуђених):

1.**Јеврејска литургијска књижевност** (6 ЕСПБ), проф. др Питер Ленарт/Бен Гурион у Негеву Универзитет (Ben Gurion University of the Negev)

2.**Јеврејска уметност на Балкану – од антике до изгона из Шпаније** (6 ЕСПБ), проф. др Јелена Ердељан, др Љубица Винуловић/Универзитет у Београду-Филозофски факултет, др Јелена Анђелковић Грашар, др Надежда Гавриловић/Археолошки институт, Београд

3.**Општа историја Средоземља** (6 ЕСПБ), проф. др Харис Дајч/Универзитет у Београду-Филозофски факултет

4.**Византијска уметност на Балкану** (6 ЕСПБ), проф. др Јелена Ердељан, др Јаков Ђорђевић/Универзитет у Београду-Филозофски факултет

5. **Јеврејска палеографија (Judendeutsch)** (6 ЕСПБ), проф. др Зузана Тороњи/Универзитет јеврејских студија у Будимпешти

6.**Распад Југославије и постконфликтна транзиција** (6 ЕСПБ), проф. др Харис Дајч, др Маја Васиљевић /Универзитет у Београду-Филозофски факултет

7.**Савремени јеврејски језик** **2** (6 ЕСПБ), проф. др Елиезер Папо/Бен Гурион Универзитет у Негеву, Израел

8.**Српски као страни језик** **2** (6 ЕСПБ), доц. др Небојша Маринковић, МА Никица Стрижак/Универзитет у Београду-Филолошки факултет

**Укупно ЕСПБ 6+24=30**

**III семестар**

Обавезни предмет:

1.**Увод у јеврејске студије** **2** (6 ЕСПБ), проф. др Јелена Ердељан/Универзитет у Београду-Филозофски факултет, проф. др Марк Гелер/Универзитетски колеџ у Лондону (UCL - University College London), др Вук Даутовић/Универзитет у Београду-Филозофски факултет

Изборни предмети (бира се 3 од 8):

1.**Културни капитал и образовне праксе** (6 ЕСПБ), проф. др Исидора Јарић/Универзитет у Београду-Филозофски факултет

2.**Привредни развој** (6 ЕСПБ), проф. др Огњен Радоњић/Универзитет у Београду-Филозофски факултет

3.**Јеврејски концепт слободе и проблем глобализације** (6 ЕСПБ), проф. др Јелена Ердељан, др Ана Ереш/Универзитет у Београду-Филозофски факултет

4.**Европска уметност раног модерног доба** (6 ЕСПБ), проф. др Саша Брајовић/Универзитет у Београду-Филозофски факултет

5.**Балкан у модерној историји** (6 ЕСПБ), проф. др Никола Самарџић, проф. др Харис Дајч/Универзитет у Београду-Филозофски факултет

6.**Европско културно наслеђе – Антрополошка перспектива** (6 ЕСПБ), проф. др Милош Миленковић/Универзитет у Београду-Филозофски факултет

7.**Свет антике и глобализација** (6 ЕСПБ), проф. др Данијела Стефановић/Универзитет у Београду-Филозофски факултет

8.**Социологија потлачених** (6 ЕСПБ), проф др Исидора Јарић, др Маја Васиљевић/Универзитет у Београду-Филозофски факултет

Мастер рад – Студијско истраживачки рад СИР 1

**Укупно: ЕСПБ 6+18+6=30**

**IV семестар**

Обавезни предмет:

1.**Јеврејска усмена и писана традиција** 2 (6 ЕСПБ), проф. др Јелена Ердељан/ Универзитет у Београду-Филозофски факултет, проф. др Елиезер Папо/Универзитет Бен Гурион у Негеву, Израел

Изборни предмети (бира се 3 од 7):

1.**Јевреји Југославије 1918-1991** (6 ЕСПБ), проф. др Харис Дајч, др Маја Васиљевић/Универзитет у Београду-Филозофски факултет

2.**Уметност и популарна култура** (6 ЕСПБ), проф. др Симона Чупић/Универзитет у Београду-Филозофски факултет

3.**Холокауст и уметност** (6 ЕСПБ), проф. др Јелена Ердељан, др Ана Ереш, др Маја Васиљевић/Универзитет у Београду-Филозофски факултет, др Габор Кадар/ Средњоевропски универзитет

4.**Културна историја Јевреја – музика и филм** (6 ЕСПБ), др Маја Васиљевић/Универзитет у Београду-Филозофски факултет

5.**Јеврејске колекције: историја и култура Јеврејских музеја** (6 ЕСПБ), проф. др Зузана Тороњи/Универзитет јеврејских студија у Будимпешти

6.**Историја Средњег истока од средине XX века до данас** (6 ЕСПБ), проф. др Данијела Стефановић/Универзитет у Београду-Филозофски факултет

7.**Јеврејска материјална култура и баштина** (6 ЕСПБ), проф. др Зузана Тороњи/Универзитет јеврејских студија у Будимпешти

Стручна пракса

Мастер рад – Студијско истраживачки рад СИР 1

Мастер рад – Израда и одбрана

**Укупно: ЕСПБ 6+12+6+6=30**

проф. др Јелена Ердељан

Одељење за историју уметности

Управник Центра за студије јеврејске уметности и културе

Универзитет у Београду-Филозофски факултет

Београд, 25.март 2024.